
REFERAT DE APROBARE
LA PROIECTUL DE HOTĂRÂRE  PRIVIND APROBAREA REGULAMENTULUI PRIVIND CONDIȚIILE DE DESFĂȘURARE A ACTIVITĂȚILOR DE COMERȚ STRADAL ŞI A CONDIȚIILOR DE AMPLASARE A TERASELOR/ TONETELOR PE RAZA COMUNEI CUZA VODĂ


	Având în vedere necesitatea aprobării  Regulamentului privind condițiile de desfășurare a activităților de comerț stradal şi a condițiilor de amplasare a teraselor/ tonetelor pe raza comunei  Cuza Vodă,  vă informez că prezentul proiect de hotărâre, reglementează activităţile din sectorul comercial şi al serviciilor de piaţă, cerinţele necesare desfăşurării acestor activităţi, structurile de vânzare, practicile comerciale şi regulile generale de comercializare. Orice exerciţiu comercial se desfăşoară numai de către comercianţi autorizaţi în condiţiile legii. Exercitarea activităţii de comercializare este supusă acordului autorităţilor administraţiilor publice locale, cu respectarea regulamentelor proprii ale acestora şi a planurilor de urbanism. 
	Constituția României consacră, la art. 120, principiul constituțional al autonomiei locale, potrivit căruia administraţia publică din unităţile administrativ-teritoriale se întemeiază pe principiile descentralizării, autonomiei locale şi deconcentrării serviciilor publice. Principalul atribut al consiliului local stipulat de legislația în materie, este acela de a avea inițiativă și de a hotărî, în condițiile legii, în toate problemele de interes local, prin adoptarea de hotărâri de consiliu local care sunt acte administrative cu caracter obligatoriu si executoriu, atat pentru persoanele fizice, cat si pentru persoanele juridice cărora li se adreseaza. 
	Administraţia publică locală din unităţile administrativ-teritoriale se organizează şi funcţionează în temeiul principiilor generale ale administraţiei publice precum şi a unor principii specifice cum ar fi, principiul descentralizării, principiul autonomiei locale și cel al responsabilității. (art. 75 din O.U.G. nr. 57/ 2019).
	Autonomia locală este dreptul şi capacitatea efectivă a autorităţilor administraţiei publice locale de a soluţiona şi de a gestiona, în numele şi în interesul colectivităţilor locale la nivelul cărora sunt alese, treburile publice, în condiţiile legii (art. 5 lit. j din O.U.G. nr. 57/ 2019).
	Autonomia locală este numai administrativă şi financiară, fiind exercitată pe baza şi în limitele prevăzute de lege, privind organizarea, funcţionarea, competenţa şi atribuţiile autorităţilor administraţiei publice locale, precum şi gestionarea resurselor care, potrivit legii, aparţin unității administrativ teritoriale. Aceasta garantează autorităţilor administraţiei publice locale dreptul ca, în limitele legii, să aibă iniţiative în toate domeniile, cu excepţia celor date în mod expres în competenţa altor autorităţi publice.
 Activitățile în zonele publice sunt reglementate prin:
· OUG 57/2019 privind Codul administrativ;
· Legea nr. 650/2002 – pentru aprobarea Ordonantei Guvernului Nr. 99/2000 privind comercializarea produselor și serviciilor de piata;
· Hotararea nr. 348 din 18 martie 2004– privind exercitarea comerțului cu produse și servicii de piata.  
· Legea nr. 50/1991 republicată și actualizată – privind autorizarea executarii lucrărilor de construcții; cu toate modificarile si completarile ulterioare;
· Ordonanța Nr. 2/2001 – privind regimul juridic al contravențiilor; cu toate modificarile si completarile ulterioare
· Legea Nr. 126/1995 – privind regimul materiilor explozive – republicată și actualizată;
· Codul Civil, Titlul III, – Despre Contracte si Conventii.

	Față de cele învederate mai sus, propunem aprobarea proiectuluide hotărâre de aprobare  aprobarea  a Regulamentului privind condițiile de desfășurare a activităților de comerț stradal şi a condițiilor de amplasare a teraselor/ tonetelor pe raza comunei Cuza Vodă.

